D E 

FRACTURA  COMPLICATA 

PRAECIPUE 

i CORPORUM  VERTEBRARUM. 

' 


WTRTl 

INAUGURARIS  MEDICA 


QUAM 

CONSENSU  ET  AUCTORITATE 

sfla®tt<8©!a®at  ©aiaasiaa 


IN 

UNIVERSITATE  LITERARIA 
FRIDERIC A CUILELMA 


PRO  SUMMIS 

m MEDICINA  et  CHIRURGIA  HONORIBUS 

RITE  OBTINENDIS 

DIE  XVI.  M.  JANUARII  A.  MDCCCXXXIV. 

II.  L.  Q.  S. 

PUBLICE  DEFENSURUS  EST 
AUCTOR 

JOANNXSS  AVERWi;^ 

GUESTPIIALUS. 


OPPONENTI»  US: 

E.  FRENTROP,  med.  et  ciiir.  canii. 
R.  llAESBANI),  med.  et  ciiir.  cand. 
E.  MOELLER,  med.  et  ciiir.  cand. 


REROLINI. 


TYPIS 


N I E T A C K I A N I S. 


«f» 


II  A S C E 


LIT  ERARUM  PRIMITIAS 


r n 

f ' 


ViVdil 


AMORIS  FRATERNI  SIGNUM 


ESSE  VULT 


AUCTOR. 


ui 

LECTORI  BENEVOLO! 

? • * ' •'  * ' • • '■  • » l * ’ i 

In  arte  exercenda  medica  et  chirurgica  saepe  morbi 
occurrunt,  qui,  quamvis  leves  ulliusque  vix  momenti 
videantur,  spem  tamen  medici  fallentes,  nanciscuntur 
tristem  exitum,  eoque  certam  diagnosin,  prognosin 
atque  therapiam  vix  ac  ne  vix  quidem  admittunt. 
Naturam  solam  optimamque  esse  morborum  medi- 
catricem,  vulgo  quidem  clamant;  sed  an  vires  ejus 
medicatrices  tollendo  morbo  sufficiant,  nec  ne,  natu- 
raque num  in  nisu,  quem  salutarem  esse  ubique 
praefantur,  nunquam  abeat  in  aegroti  perniciem,  fre- 
noque indigeat  salubri,  quaerenti,  vana  illi  solent 
respondere  et  inania  facere  verba.  Ex  multis,  quae 
hic  afferre  possim,  exemplis,  unum  eligere  et  specb 
minis  loco  inauguralis  accuratius  illustrare  mihi  li- 
ceat. In  opusculi  autem  de  hac  re  conscribendi 

et  gangraena  separantur,  aut  si  gravior  adest  partium, 
quae  juxta  sunt,  contusio,  si  nervi  primarii  et  arte- 
riae ejusdem  partis  violati  sunt,  aut  si  arteriae  affe- 
ctae ita  sitae  sunt,  ut  nullo  modo  ligari  possint;  qui- 
bus rebus  totius  corporis  functiones  magis  minusve 
impediuntur  et  periculosissimi  evenire  possunt  casus, 

ut:  repentinus  horror,  pulsus  acceleratus,  inquies,  de- 

' * ‘ ' * > * 

liria  et  gangraena,  quae  quidem  tanta  persaepe  pro- 
grediuntur celeritate,  ut  ne  amputatione  quidem  prae- 
caveri possint,  et  plerumque  aegroti  jam  die  nono 
moriantur  (&).  Ossa  si  plane  contusa,  vasa  majora  et 
nervi  sunt  rupti,  ita  ut  inferiores  partes  membri  in 
posterum  ali  non  possint,  amputatio,  priusquam  gan- 
graena accesserit,  indicata  est,  quod  postea,  viribus 
labefactis,  periculosior  fit  operatio. 

In  omnibus  reliquis  casibus  amputatio  omnino 
est  evitanda  velut  vulneratio  gravissima,  nam  quoad 
saucii  artus  functio  inferiorum  partium  nutriendarum 
non  omnino  est  impedita,  auspiciis  vel  difficillimis 
fractura  rcconvalcscere  potest. 

Secus  quidem  res  se  habet,  si  dc  castrensi  agi- 
tur medicina,  in  qua  severius  nobis  agendum  esse 

(b)  I7 1 aga  n i , Collezzione  tPosservazions.  T.  III.  Obs.  74. 

Petit,  Traite  des  maladies  chirurgicales.  T.  II. 

Sandifort,  museum  anatomicum.  Lugd.  Batav. 


y 


elucet,  quod  vulnerati  justa  cura  frui  nequeunt,  an- 
gusto in  loco  contrusi,  et  saepius  transportandi  sunt; 
qua  re  fit,  ut  facilius  gangraena  maligna,  suppuratio 
debilitans  atque  proprium  contagium  efficiatur. 

Chirurgi  primum  prae  ceteris  omnibus  est  offi- 
cium, ut  ossium  fragmenta  et  particulas,  si  fieri  pos- 
sit, facili  dextraque  manu  removeat.  Dolor,  incita- 
mentum et  inflammatio  nullo  modo  augenda  sunt. 
Transversae  ossium  assulae  eaeque  majores  serra  re- 
movendae sunt;  longe  melius  autem  est,  si  contingit, 
os  in  situm  reponere  legitimum  (c).  Haemorrhagia 
arteriarum  majorum  ligatura  impeditur,  quod  quidem 
negotium,  etsi  interdum  difficile,  fieri  tamen  potest, 
praesertim  ope  torcularis,  glomisque  diligenter  adhi- 
bitis. Vinculi  loco  in  omnibus  fracturis  complicatis 
octodecim  vel  viginti  duorum  capitum  fascia  vulgo  adhi- 
benda commendatur.  Ceterum  primis  diebus  minus 
in  vinculum,  quam  in  accuratum  aptumque  situm, 
sicuti  ad  inflammationem  diminuendam  frigidis  epi- 
thematibus continuo  applicandis  convertenda  esse  di- 
ligentia mihi  videtur.  Partes  igitur  in  situm  aptum 
redactae  linteis,  aqua  frigida  immersis,  tegendae,  ac, 
ne  recedant  ossium  fines  compositi,  duabus  longis  le- 

(c)  Scarpa,  in  commentario  de  penitiori  ossium  stru- 
ctura. Lips.  1799. 

rulis,  quae  lectulorum  stramineorum  formam  edunt, 
retinendae  6unt  quieto  in  situ. 

Novem  seu  decem  ad  minimum  praeterlapsis 
diebus,  fomentationes  frigidas  rejicias,  et  fasciam  vi- 
ginti  duorum  capitum,  auctore  Desault,  adhibeas. 
Sed,  ut  jam  antea  dixi,  curatione  interdum  neque 
solvitur  inflammatio,  neque  efficitur  suppuratio  (</); 
quae  quidem  res  periculosissima  in  hominibus  male 
nutritis,  et  quorum  humores  depravati  sunt,  nonnun- 
quam  occurrit.  Tum  dolor,  calor  et  rubor  auge- 
tur, vulnus  humoribus  destituitur,  caret  suppuratione 
crescitque  lebris.  Desinunt  ista : mutatur  gangraena 
in  sphacelum,  rubor  intensus  cedit,  membri  color  fit 
lividus  , postea  niger.  Pars  frigescit  et  emoritur, 
quod  notatur  epidermide  bullis  gangraenosis  ele- 
vata (e). 

Promptissimo  jam  opus  est  auxilio  omniaque 
exacte  observet  medicus  necesse  est.  Quamvis  enim 
gangraena  exorta  est,  tamen  caveat,  ne  fomentatio- 
nes incitantes  applicet,  sed  potius  per  aliquod  tem- 
pus adhuc  caute  methodum  persequatur  anliphlogi- 
sticam,  donec  gangraenae  terminos  indicet  inflam- 
matio. Tunc  demum  remittenda  est  methodus  anti- 

(d)  Wright,  in  Philosoph.  Transact.  No.  4(i. 

(<?)  Abernethy,  chirurgica!  observations. 

phlogistica  (( f ).  Neque  raro  in  hominibus  nimis 
debilibus,  viribusque  omnino  consumtis,  quamquam 
adest  lenis  inflammatio,  graviora  incidunt.  Vehe- 
mentibus cruciantur  doloribus,  quorum  natura  ner- 
vosa magis,  quam  inflammatoria:  tensio  enim  item- 
que  ortus  ab  inflammatione  . rubor  omnino  sublatus 
est.  Et  generatim  et  topice  omnia  reponenda  sunt 
medicamenta  antiphlogistica.  Indicata  est  diaeta  le- 
vis et  nutriens,  decoctum  chinae  cura  acidis  minera- 
libus praeberi  potest.  In  parvis  do&ibus,  sed  prae- 
caute, aliquid  vini  et  naphthae  detur.  Whitius 
moschum  praecipue  commendat.  In  loco  vero  ipso 
violato  medicamenta  aromatica  magnam  egregiamque 
vim  exercere  fere  omnes  consentiunt,  exempli  causa, 
calami  aromatici,  cascarillae,  chamomillae,  herbae 
roris  marini  infusum  vinosum.  In  illis  autem,  qui 
jam  aetate  provecti  sunt,  et  quibus  desunt  vires  vi- 
tales, omnia,  quae  indicata  sunt  medicamenta  egre- 
gia, omni  carent  effectu.  Si  partem  gangraenosam 
scarificari  satius  videtur,  caveas,  ne  partes  saniores 
simul  incidas,  quod  saniei  gangraenosae  incitatione 
inflammatio  augetur,  eaque  re  eversio  propagatur. 
Vulnera  gangraenosa  linteis,  balsamo  Arcaei  et  cam- 
phora  oblitis,  tegantur. 


(/)  Latta,  System  of  Surgery.  Vol.  1.  Caji.  fi. 

Si  pulsus  fit  plenior,  inflammatione  gangraena 
limitata  est,  et  partes  mortuae  detrusae  sunt,  illaque 
ipsa  jam  mitigata  est,  denique  si  suppuratio  melior 
evenit;  prognosis  instituenda  est  fausta.  Medicamenta 
incitantia  sensim  sunt  mittenda,  sed  non  plane  reji- 
cienda, et  medici  est,  naturam  adjutricem  moderari 
et  sustentare.  Plerumque  a natura  sola,  partes  gan- 
graena perditas  ejiciente  ac  suppurationem  cum  gra- 
nulatione provocante,  sanatio  perficitur.  Si  vero  om- 
nes partes  molliores  circa  ossa  detrusae  sunt,  nil  nisi 
amputatio  restat.  Indicata  autem  est  amputatio,  si 
gangraena  determinata  est,  et  gradum  sistit. 

Ne  nova  exoriatur  inflammatio  maligna,  mem- 
brum in  partibus  sanis,  gangraenae  proximis,  ampu- 
tetur. Ad  sanationem  perfectam  balnea  adhibenda 
sunt  calida  (g). 

* . j * j j f ' I . » ’ r 

DE  CALLI  FORMATIONE. 

Summo  quoque  studio  in  curandis  fracturis  ad- 
hibito, medicus  saepe  nihil  proficit,  et  multa  enume- 
rari possunt  exempla,  in  quibus  ejusmodi  aegri  ad 
sanitatem  non  potuerunt  reduci.  Nam  curatione 
generali  instituta,  ossium  finibus  in  situm  naturalem 
restitui  is,  apioque  apparatu  adhibito;  nihilominus  in 


(g)  Mala  ni  de  morbis  ossium.  Pisa  1793, 

nonnullis  casibus  non  perpetratur  curatio  propter  im- 
peditam calli  formationem. 

Boerhavius  (/t)  exemplum  profert,  in  quo  de- 
generatione ossis  carcinomatosa  formatio  calli  et  cu- 
ratio impedita  est. 

Et  van  Esch  (*)  simile  allegat  exemplum,  quo 
in  formando  callo  caries  accessit;  Meeckren  etiam 
de  osteomalacia,  callo  formando  adversa,  loquitur  (A:). 

Ut  enim  formetur  callus,  vitalem  vim  habere 
ossium  fractorum  fines  necesse  est.  Fragmentorum 
superficies  invicem  sese  tangere  et  nexu  immobili 
semper  perstare  oportet. 

De  modo,  quo  callus  formatur,  permultae  exi- 
stunt  opiniones  non  consentientes,  quarum  illa  Boyeri 
longe  praestantissima,  me  quidem  judice,  esse  videtur. 
Putat  enim,  lympha  exsudata,  quae  ad  conjungenda 
ossa  materiam  organicam  adducat,  curationem  maxime 
perfici.  Constat  quidem,  periostei  telaeque  medulla- 
ris vasa  initio  lympham  exhalare,  in  qua  coagulata 
sensim  sensimque,  ut  in  mollibus  corporis  partibus, 
vasa  formantur,  quae  materiam  illam  terrancam  se- 

(A)  Boerhavius.  Abhandlung  voni  Krebse  urul  den 
Krankheiten  der  Knochen.  Frankf.  1765. 

(/')  van  Esch,  Wahrnehmungen.  T.  III. 

(A)  Meeckren.  Observations  med,  chirurg.  C.  15. 

cernunt.  Haec  autem  initio  mollis  gelatinosaque, 
paulatim  solidescit,  atque  deinde  in  callum  mutatur, 
quo  ossium  fines  conjunguntur.  Mutationes  hae 
omnes  secunda,  tertiave  post  fracturam  hebdomade 
apparent,  inter  vigesimum  vero  diem  et  trigesimum, 
plerumque  tamen  inter  trigesimum  et  quinquagesi- 
mum natura  callus  induratur,  et  in  os  verum  muta- 
tur, cum  locis  a fractura  maxime  remotis  primum 
punctum  ossificationis  exoriatur,  et  paulatim  reliquas 
versus  partes  extendatur.  Si  vero  quibuscunque  de 
causis  os  vel  paulisper  tantum  a justo  loco  declina- 
tum est,  in  eum,  callo  nondum  indurato,  denuo  re- 
poni, ut  partes  debilitatae  non  detorqueantur  et  de- 
formentur, oportere  elucet.  Plerumque  per  octo  heb- 

l 

domades  fracturis  laborantes  in  lecto  manere  opor- 
tet: sed  interdum  jam  quinta  hebdomade  permitti 
potest,  ut  aegroti,  fasciis  ferulisque  bene  instructi, 
fulcroque  utentes  e lecto  surgant.  Diligentissime  iis 
autem  commendandum,  ut  quam  minime  membrum 
fractum  totumque  corpus  agitent,  ne  partes  callo  vix 
conjunctae  denuo  dispellantur. 

Saepenumero  vero  callus,  justo  tempore  praeter- 
lapso, ad  necessariam  soliditatem  non  pervenit,  cujus 
rei  causas  in  mala  fractarum  partium  coaptatione, 
nimia  membri  agitatione,  morbis,  qui  praeterea  ad- 

sint,  dyscrasicis,  provectiore  aetate,  diminutis  obrutis- 
que  vitae  viribus  et  vi  externa  ponendas  esse , Pi  i - 
cherandus  (Z)  contendit,  quibus  autem  maxime 
articulus  ille,  qui  dicitur  spurius,  formatur.  Lar- 
reyus  (»«)  motioni  nimis  extensae  causam  imputet. 

Ossium  fines  hac  ratione  rotundantur  et 

substantia  obducuntur  cartilaginosa,  vel  ut  Boy er- 
us profert,  interdum  cum  substantia  ipsa  li- 
gamentosa  cohaerent.  Si  coaptationem  molles 
partes  prohibent,  quae  finibus  ossium  inclusae  sunt, 
nil  aliud  fieri  potest,  nisi  tegumenta  cutis  percideris, 
partesque  inclusas  expediveris,  ita  ut  ossium  contactus 
restituatur,  et  conjunctio  efficiatur.  Si  propter  sene- 
ctutem callus  formari  non  potest,  medicamenta  sunt 
adhibenda  corroborantia,  alimentaque  nutrientia,  et 
apparatus  deligationis  per  complures  menses  omnino 
non  est  attingendus  (n).  Falsus  si  formatus  fuerit 
articulus  et  jam  obductus  superficie  cartilaginosa , I. 
Hunter  omnium  primus  fracturae  fines  invicem 
teri  suasit,  nova  ut  excitetur  inflammatio  eaque  cal- 
lus. Ouod  tamen  praesertim  tunc  tantum  commen- 
dandum esse  videtur,  quum  recens  est  articulatio 


(/)  Nosographie  chirurgicale.  T.  III.  P.  37. 

(m)  Memoires  de  ehirurgie  militaire.  T.  II. 

(n)  Wardropius  in  med,  chirurg.  Transact,  Vol.  1. 

spuria.  Si  superficies  cartilaginosa  jam  induruerit, 
C.  Whitius  (o)  in  fracturam  incidi  et  ossium  fines 
serra  desecari  proposuit.  Quae  quidem  operatio  ul- 
tra, quam  putaveris,  audacior  ter  bene  processit; 
Boyerus  vero  atque  Richerandus  septem  aut 
octo  enumerant  exempla,  in  quibus  haec  operatio 
ad  perfectam  sanationem  non  reduxit  aegrotum. 
Itemquc  remediis  causticis  nil  efficitur  ad  curandum 
articulum  spurium. 

Wardropius  proposuit,  setaceum  duci  per 
articulum  spurium,  ut  inflammatione  restituta  nova 
exoriatur  calli  formatio.  Sed  haec  operatio  plerum- 
que prospero  caret  eventu,  quia  carie  intercedente, 
ut  setaceum  amoveamus,  cogimur.  W e i n h o 1 d i u s (p) 
vero  hanc  methodum  bene  mutavit.  Vulnus  infun- 
dibuliforme  inflixit  usque  ad  articulum  et  setaceum 
immisit  cuneiforme : in  dies  tamen,  ut  cuneus  fortius 
constringatur,  vulnusque  arctius  pangatur  necesse  est. 
Initio  tanquam  laqueus  setaceum  contorquetur,  pau- 
latim  vero  in  vulnere  revolvitur,  et  eandem,  ac  arti- 
culus, aequat  latitudinem. 



(o)  Cases  in  Surgery.  P.  (54). 

(p)  Hufelands  Journal  182(5.  5 St.  VV  e i n li  o 1 d , 
von  der  Heilung  des  falschen  Gelenks, 

DE  CORPORIS  VERTEBRAE  FRACTURA  IN 

SPECIE. 

Historia  morbi. 

H.  W.,  operarius  Halensis,  corporis  constitutione 
gaudens  forti  et  robusta,  habitu  compacto  atque  tor- 
roso  usque  ad  quinquagesimum  aetatis  annum  optima 
[ruebatur  valetudine.  Mediocribus  opibus  usus,  fru- 
menti spiritui  largiter  sorbendo  assuetus,  ebrius  pe- 
riculosissimos subire  labores  solebat.  Die  duodecimo 
Septembris  1831  posticae  domus  tectum  cum  ad- 
jcendisset,  in  solum  lapideum  supinus  decidit.  Om- 
'lium  sensuum  impotem  per  duas  horas  ita  jacentem 
nvenerunt  familiares,  lectoque  inposuerunt,  atque 
piam  primum  auxilium  imploraverunt  in  nosocomio 
;hirurgico  Halensi,  h.  t.  directore  Cei.  B Iasius 
lorente.  — Aegroti  facies  pallida,  decomposita  atque 
icrturbata,  cutis  laxa  atque  calida,  musculi  soluti. 
Querebatur  aegrotus  (mentis  compos  factus)  de  do- 
oribus  vehementissimis  in  dorsi  regione,  de  extre- 
nitatum  inferiorum  rigore  atque  formicationis  sensu 
n iisdem.  In  vertebrarum  dorsi  regione  tumorem 
>ermagnum  conspeximus  et  processum  spinosum  ver- 
ebrae  dorsalis  undecimae  valde  eminentem,  duode- 
imae  ejusdem  processum  spinosum  autem  incli- 

natum  invenimus,  ita  ut  vertebrarum  columnae  para 
superior  extus,  inferior  autem  intus  spectaret.  Pro- 
cessus ipsi  sp.  erant  immobiles  et  nusquam  crepita- 
tio  audiebatur*  Extremitates  inferiores  aegrotus  mo- 
vere non  poterat,  sensuque  eae  omnino  carebant. 

Lecto  commodo  primum  parato,  per  aliquod 
tempus  adhibita  est  methodus  antiphlogistica.  Ve- 
naesectio  unciarum  viginti  instituta  et  hirudinum  nu- 
merus sufficiens  ad  locum  affectum  applicatus  est. 
Praeterea  interne  adhibebatur  solutio  ammonii  mu- 
riatici cum  Kali  nitrico,  et  ad  lavandas  extremitates 
inferiores  spiritus  camphoratus.  Die  sequente  aegro- 
tus de  urinae  retentione  questus  est,  quam  ob  rem 
cathetere  utendum  fuit,  alvi  dejectio  clysmate  adhi- 
bito facta  erat.  Ab  eo  inde  tempore  bis  quotidie 
per  catheterem  urina  movenda  erat,  quae  plerumque 
tam  pituitosa  fuit,  ut  non  sine  magna  molestia  per 
eum  mitteretur;  interdum  vero  involuntarie  urina 
reddita  est.  Alvi  dejectiones  nunc  semper  sine  vo- 
luntate sequebantur.  Superato  deinde  inflammatio- 
nis stadio,  methodus  antiphlogistica  est  relicta,  et  in 
ejus  locum  vocata  remedia  excitantia  atque  robo- 
rantia. 

Sumsit  aegrotus: 


Inf.  fl.  arnicac  (e  5jjj  par)  §vj 
Liq.  ammon.  acetic. 

Syrup.  simpl. 

M.  D.  S.  altera  quaque  hora  cochlear  unum* 
Lotiones  sp.  camph.  adhuc  continuabantur. 

Hac  curandi  methodo  vita  aegrotantis  misera 
per  aliquod  tempus  servata,  et  quantum  fieri  poterat, 
sublevata  est.  Vires  ejus  autem  in  dies  magis  ma- 
gisque corruebant,  concoctio  haud  bene  procedebat, 
et  in  extremitatibus  ipsis  aeque  ac  in  scroto  iisque 
in  locis,  qui  decubitu  premebantur,  gangraenosa 
exorta  sunt  ulcera,  quae  saniem  excernebant  acrem, 
atque  partes  juxta  sitas  corrodebant.  Nullis  reme- 
diis, ne  gangraena  latius  progrederetur,  omissis,  nihi- 
lominus extremitates  inferiores  plurimis  in  locis  gan- 
graena corripiebantur,  quam  ob  rem  aegroti  vires 
magis  magisque  sunt  consumtae.  Tandem  accessit  fe- 
bris hectica,  qua  aegrotus  tantopere  debilitatus  atque 
exhaustus  est,  ut  die  vigesimo  Novembris  ejusdem 
anni  misera  decederet  vita. 

In  cadaveris  obductione  columna  vertebrarum 
ex  parte  excepta  et  a musculis  ligamentisque  ossibus 
nudatis,  extemplo  undecimae  vertebrae  dorsalis  cor- 
pus apparuit  fractum.  Quippe  quod  superne  et  in- 
tus, deorsum  et  extrinsecus  oblique  erat  fissum,  ita 

2 * 

ut  arcus  cum  suis  processibus  parti  superiori  illigatus 
mansisset.  Fracti  corporis  altera  pars  praeterea  mul- 
tifarie diffissa  erat.  Corporis  gravitate  pars  superior 
columnae  vertebrarum  deorsum  et  extrinsecus,  infe- 
rior autem  intus  erat  pressa.  Fragmentorum  super- 
ficies carie  affectae  erant,  et  calli  ne  minima  quidem 
rudimenta  animadvertebantur.  Medulla  spinalis  erat 
compressa  sed  non  laesa,  et  in  integumentis  inflam- 
mationis praeteritae  vestigia  apparebant,  neque  vero 
in  medulla  ipsa,  \esica  urinaria  erat  valde  con- 
tracta, ct  continebat  urinam  pituitosam  atque  spissam. 

Nunc  ad  consideranda  ea,  quae  ad  statuendam 
diagnosin,  prognosin,  atque  ad  aetiologiam  pertinent, 
animum  convertamus. 

Corpora  columnae  vertebrarum  a natura  directo 
situ  posita  sub  ambobus  ossium  finibus  protuberan- 
iiarn  proferunt  verarn:  quod  vero  et  in  corporibus 
fractis  et  luxatis  accidere  solet. 

In  columnae  vertebrae  canali  medulla  spinalis 
inclusa  comprimitur,  nervi  inde  orti,  ex  parte  abrum- 
puntur, ex  parte  quam  maxime  distorquentur.  Atta- 
men talis  medullae  spinalis  lenis  compressio  non  tan- 
topere, quantum  ejus  commotio,  nocere  videtur;  par- 
vam enim  commotionem  saepissime  mors  sequitur, 

ut  Ricou  (a)  observationibus  suis  Jocet.  Multo 
saepius  quoque  medulla  spinalis  commotione  quam 
compressione  offenditur,  quia  illa  in  columnae  verte- 
brarum canali  non  arcte  includitur,  et  aliquid  spatii 
restat.  Experientia  docet,  medullae  spinalis  vulnera- 
tionem aliquam  non  semper  statim  mortem  sequi;  cujus 
rei  D.  I.  Bohr  exemplum  profert  (6).  Animadver- 
terat enim  quendam,  cujus  inter  secundam  et  tertiam 
vertebram  lumbalem  glande  plumbea  invecta,  me- 
dullae spinalis  sinistra  pars  laniata  erat,  usque  ad  vi- 
gesimum diem  viventem.  Quin  et  experientia  do- 
cet, medullam  spinal.  aliqua  distantia  a capite  scis- 
sam, coalescere,  sed  non  statim  regenerari,  ita  ut 
paralysis  ipsa  desinat,  quod  Arnemannus  (c)  egre- 
giis experimentis,  quae  in  canibus  et  Monrosc  (d) 
in  ranis  instituerat,  nos  edocent. 

Ossis  ulriusque  finium  pressu  in  medullam  sp. 
et  nervorum  expansione  efficitur,  ut  aegrotus  quam 
maximos  sentiat  dolores,  qui  et  exiguo  tactu  atque 

(«)  Memoires  et  observations  siit  les  Commotions  ile 
la  Moelle  epinere  im  Museum  der  Heilkunde.  Zuricli  1792. 

( h ) De  renunciatione  vulnerum. 

(c)  Versuelie  an  lebendigen  Thieren.  11.  2.  Gbuingen 
17U7. 

(,/)  Bemerkungen  uber  die  Struktur  des  Nervensyslenis, 
Leipzig  17U-1. 

motu  augentur;  tum,  ut  cerebrum  et  medulla  oblon- 
gata vim  legitimam  in  nervos  infra  fracturam  sitos 
non  exserere  possint,  quam  ob  rem  omnes  partes, 
quae  pelvi  continentur,  extremitates  inferiores,  om- 
nino omnia  organa  infra  fracturam  sita  paralysi  affi- 
ciuntur, et  saepe  quoque  omni  sensu  orba  reddun- 
tur. Natura  ad  alvum  urinamque  movendam  non 
urgente,  organis  functioni  naturali  plane  imparibus 
factis,  primis  morbi  diebus  clysmate  et  cathetere  uta- 
mur necesse  est. 

Paralysi  et  clysmatis  et  catheteris  usu  perma- 
nente, eaque  re  contractio  sphincterum,  quae  ineunte 
paralysi  adesse  solet,  tollitur,  et  laxi  redduntur,  quo 
fit,  ut  post  aliquod  moi'bi  tempus  excretiones  sine 
voluntate  fiant. 

Ossium  finibus  medullam  sp.  semper  prementi- 
bus (repositio  enim,  ut  infra  ostendetur,  aut  omnino 
aut  sufficienter  effici  non  potest)  nervis  ea  de  causa 
munere  non  fungentibus;  omnes  partes  infra  fractu- 
ram male  alantur,  indeque  atrophia  atquo  gangraena, 
quae  aegrotum  consumunt,  accedant  necesse  est. 

Vertebrae  tam  firma  gaudent  positione  et  conh'a 
quamcunque  vim  externam  adeo  sunt  munitae,  ut  vi 
tantum  vchementissima  possint  frangi.  Ceterum,  si 
quis  ejusmodi  fracturas  cum  iisdem  ab  aliis  animad- 

versis  comparaverit,  saepius  vertebrae,  lapsu  ex  alto 
in  rem  solidam,  quam  aliis  viribus,  praetereaque  cor- 
pora facilius,  quam  processus  spinosi  ct  transversi, 
in  quos  primam  tamen  vim  habebit  impulsus,  frangi 
videntur;  quin  ligamenta  majori  resistunt  vi,  quam 
vertebrae  ipsae.  Cujus  rei  causas  processuum  firmi- 
tas, ligamentorum  tenacitas  ossiumque  rigor  exhibere 
videntur.  Saepius  ea  de  causa  vertebrae  franguntur 
quam  luxantur.  Neque  raro  vertebras  tam  rigidas 
invenimus,  ut  haud  ita  magna  vi  frangantur,  idque  dy- 
scrasiae  cuidam  aut  aliis  morbis  adscribcndum  puto. 
B.  Bell  (e)  glandibus  plumbeis  saepius,  quam  alia 
quacunque  vi  vertebras  frangi  contendit.  Ileis  te - 
rus  vero  Goueym  vertebrarum  corpora  glandibus 
plumbeis  tantum  frangi  contendentem  propria  refu- 
tavit experientia  ( /). 


Exitus. 

Ex  enarratis  maximam  ad  partem  conjicere  li- 
cet, mali  ejusmodi  exitum  plerumque  esse  letalem, 
ita  ut  aegroti,  etsi  non  stalim,  tamen  serius  ciliusquc 
post  quatuor  aut  sex  menses  moriantur.  Quae  cum 
ita  sint,  quid  mirum,  si  talis  fractura  prognosin  non 


(e)  Lehrbegriff  der  Wundarzneikunst.  Leipzig  1190. 
(/)  Institutiones  chirurgiae.  AmslcJod.  17.30. 

admittit,  nisi  pessimam.  Nervi  enim,  qui,  ut  corpo- 
ris functiones  exerceantur,  maximi  sunt  momenti, 
laesi  infra  fracturam  solitos  effectus  proferre  non 
possunt,  quapropter  hae  partes  moriuntur  et  trans- 
eunt in  ulcera  gangraenosa,  quae  usque  crescunt, 
aegrotique  vires  consumunt,  quibus  accedentes  mala 
concoctio  atque  febris  hectica  aegrotantem  plane  ex- 
hauriunt. 

Omnium  ejusmodi  fracturarum  hunc  esse  exi- 
tum, nisi  mors  extemplo  secuta  sit,  comparandis, 
quae  alii  auctores  de  hac  re  memoriae  tradiderunt, 
fusius  ostendere  mihi  liceat. 

De  la  Motte  (g)  rhedarium  quendam  vidit, 
qui  e carpenti  sede  delapsus,  vertebraque  lumbali 
fracta,  quinque  diebus  post  mortem  obiit. 

Idem  alium,  cujus  in  regionem  lumbalem  cante- 
rius  deciderat,  morientem  vidit.  In  utroque  casu  ex- 
tremitatum inferiorum  paralysis  et  involuntariae  alvi 
dejectiones  aderant. 

P.  Tabarani  (/i)  vertebrarum  plures  proponit 

fractarum  casus,  comitatos  extremitatum  paralysi  et 

* 

(g)  Traile  complet  de  cliirurgie  par  Mr.  Guillaume 
M au  q u est  de  la  Motte.  Paris  1732.  Olis.  343. 

(//)  Memoire  sopra  la  tisicae  Cisloria  naturale  da  di- 
versi Valentuomini.  Luccae  1743. 

alvi  ducendae  impotentia,  quorum  omnium  exitus 
mors  fuit.  i ' i 

— . y al salva;  (i)  casum  hunc  refert:  quadraginta 
sex  annorum  viri  os  lumbale  ligno  decidente  fractum 
erat.  Extremitatibus  inf.  motus  deerat,  sentiendi  fa- 
cultas manserat,  alvi  dejectiones  sine  voluntate  fie- 
bant» urina  solo  cathetere  erat  mittenda.  Decimo 

t 

quarto  die  mortuus  est,  et  sectione  cadaveris  facta 
vertebrae  lumbalis  primae  corpus  in  nonnullis  par- 
tibus inventum  est  fractum. 

Hei  st  erus  (A*)  quendam,  cum  ex  alio  supinus 
decidisset,  vertebrae  dorsalis  corpore  fracto,  eaque  re 
medulla  spinali  lacerata,  sexto  morbi  die  mortem 
obiisse  enarrat.  ; < 

Ejusmodi  plures  casus  referunt  The d en  (/), 
Trew  (r/t),  et  alii,  quorum  omnium  infelix  erat 

• i . f * 

exitus.  Ki  •> 

Rucdigerus  (n)  solus  fracturam,  luxationi  con- 

(i)  De  sedibus  et  causis  morborum.  Veriet.  1761. 

(/r)  Chirurgisclie  anatomischd,  iyVahrnehmungen.  Ro- 
slock  1770, 

(/)  Bemerkungen  uud  Erfalirungen.  Berlin  1702. 

(m)  Ephemerid.  JNat.  Ceut,  vi  i.  obs.  Ul,  Norimb.  171!). 

(//)  In  S ch  m u c lc  e r s vermischlen  cliirurgischen  Schrit'. 
len.  Berlin  1770, 

junctam,  omnino  prospere  se  curasse  dicit.  Sed  per- 
multi, an  res  vera  sit,  dubitant,  ita  ut  P latner  us  (o) 
hominem  illum  restitutum  esse,  mirum  esse  dicat. — 
Ob  infaustum  hunc  exitum  medicorum  de  curandis 
hisce  fracturis  diversae  sunt  opiniones  et  Platne- 
rus  (*>)  de  vertebrarum  corporis  fractura  agens, 
nullam  plerumque  hujus  rei  curationem  esse,  dicit. 
Quae  verba  sincerius  dicta  putes,  quam  quae  dubium 
relinquant.  Ars  enim  chirurgica  hoc  in  morbo  mi- 
nime valet:  inflammationem  et  ejusdem  mala  sym- 
ptomata diminuere,  aegroti  vitam  quam  diutissime 
sustentare  et  quam  optime  sublevare,  potissimum, 
quod  facere  possumus,  esse  videtur.  Heisterus  (7) 
commendat,  ut  ad  repositionem  faciendam  incisuras 
instituas,  quas  de,Gorten  (r)  comprobat  dicens: 
Si  vero  major  pars  vertebrae  est  fracta,  ut  medul- 
lam spinalem  comprimat,  ex  accidente  paralysi,  in- 
sensibilitate, stupore,  involuntaria  urinae  et  faecum 
evacuatione  cognoscenda,  promtam  restitutionem  ex- 
igit, si  praecedenti  modo  obtineri  non  possit,  facienda 
est  incisio,  ut  restituatur  fractura  vel  eximatur  frag- 

(o)  Institutiones  chirurgiae.  Lips.  1783. 

{p)  Institutiones  chirurgiae  rationales.  Lips.  1783. 

((/)  Institutiones  chirurgiae.  Amstelod.  1730. 

(/•)  D e G o r t e n , Chirurgia  repurgata  Lugd.  13atav.  1742. 

mentum,  nam  alias  certe  morietur  aeger.  Quae  in- 
cisio, si  comprobaris  sententiam,  tum  tantum  erit  per- 
ficienda, si  processus  spinosus  fractus  labat,  aut  alia 
ossis  fragmenta  sub  cute  sita  sunt:  si  autem  feceris 
ad  reponendum  vertebrae  corpus  fractum,  in  reposi- 
tione semper  infelix  eris,  et  si  felix  in  eadem  fueris, 
in  retentione  tamen  laborabis,  quod  fasciae  vincula- 
que, ut  partes  fractae  in  loco  suo  retineantur,  nihil 
proficient,  sed  potius  pressu  partium  mollium  noce- 
bunt, quia  hoc  modo  ulcera  gangraenosa  proferun- 
tur, quae  mortem  certam  ultra  accelerare  possunt. 
Praeterea  si  sufficientes'  facias  incisuras,  quae  vulnera 
tum  provenient!  Itaque  consentaneum  aptumque  ae- 
grotantis situm  parari  et  curam  supra  nominatam 
adhiberi,  ex  mea  quidem  sententia,  in  hisce  curan- 
dis fracturis  optima  est  agendi  ratio. 


VITAE  CURRICULUM. 


Ego  Joanncs  Averweg,  Gucstphalus , natus 
sum  in  Albachtcn,  pago  prope  Monasterium,  anno 
liujus  sacculi  octavo,  patre  Her manno  et  matre 
Ca  tii  a lina,  e gente  Konermann,  fidemque 
confiteor  catliolicam.  Absoluto  in  gymnasio  Mo- 
nastericnsi,  directore  Ccl.  Nadermann  quam 
maxime  florente,  cursu  scholastico,  testimonio 
maturitatis  munitus,  paschali  tempore  1829  in 
illam  Academiam  me  contuli,  lectiones  et  philo- 
sophicas Academiae  et  propaedcuticas  ad  artem 
medicam  in  Instituto  regio  mcdico-chirurgico  au- 
diturus; et  ab  111.  Katcrkamp,  cui  h.  t.  erant 

fasces  acadcmici  in  numerum  civium  academico- 
rum  sum  receptus.  Per  quatuor  dcin  semestria 
his  lectionibus  interfui.  111.  Roling  de  physice 
et  astronomia,  Ccl.  Bodde  de  chemia.  Cei. 
Becks  de  zoologia;  praeterea  111.  Wutzer  de 
anatomia  generali  et  speciali.  Cei.  Tourtual 
jun.  de  osteologia  et  syndcsmologia,  de  chirur- 
gia tam  generali  quam  speciali.  Ccl.  Haindorf 
de  physiologia.  Cei.  Bodde  de  diaeto- therapia 
et  pharmacologia.  Cei.  Busch  de  pathologia  et 
therapia  tam  generali  quam  speciali. 

Hoc  tempore  praeterlapso  Halam  petii,  et 
ab  III.  G ruber  h.  t.  prorectore  civis  academici 
locum  accepi  et  III.  Sprengcl  de  botanice,  lll. 
Gerlach  de  logice,  lll.  Hinrichs  de  psycho- 
logia,  lll.  Gcrmar  de  mineralogia,  lll.  Blasius 
de  arte  fascias  applicandi,  de  fracturis  et  luxatio- 
nibus nec  non  de  akiurgia  atque  de  morbis  ocu- 
lorum disserentes  audivi.  Scholae  clinico -medi- 
cae per  semestre  et  chirurgico  ophthalmiatricae 
per  dua  semestria  ducibus  lll.  Krukcnberg  et 
lll.  Blasius  interfui. 


At  jam  autumno  'anni  1832  Berolinum 
me  converti,  et  ab  111.  Wcifs  h.  t.  rectore  ma- 
gnifico et  ab  111.  Osann  h.  t.  decano  spectabili, 
medicinae  studiosis  adscriptus  sum.  Ex  eo  tem- 
pore audivi  Cei.  Hecker  de  medicinae  historia, 
111.  Busch  de  puerperarum  morbis  nec  non  de 
arte  obstetricia  disserentes.  Institutionibus  clini- 
cis interfui  medicis  111.  Bartels  et  obstetriciis 
lll.  Busch. 

Quibus  praeceptoribus  omnibus,  summopere 
de  me  meritis,  quam  maximas  possum,  gratias  ago. 

Jam  tentamine  philosophico  medicoque  nec 
non  examine  rigoroso  coram  gratioso  medicorum 
ordine  rite  absolutis,  spero  fore,  ut  dissertatione 
thesibusque  palam  defensis,  summi  in  medicina 
et  chirurgia  honores  in  me  conferantur. 


